પીએમ નરેન્દ્ર મોદી અમદાવાદ એરપોર્ટ પરથી સીધા જ સાયન્સ સિટી ખાતે નોબલ પ્રાઇઝ એક્ઝિબીશનનું ઉદ્ધાટન કરશે. ત્યાર બાદ તેઓ ગાંધીનગર જવા રવાના થશે. જ્યાં તેઓ ગાંધીનગર રેલવે સ્ટેશનના રિ-ડેવલપમેન્ટ પ્રોજેક્ટનો શીલાન્યાસ કરશે. આ સાથે જ મોદી વાઇબ્રન્ટ ગુજરાત ગ્લોબલ ટ્રેડ શોનું ઉદ્ઘાટન કરશે. ગાંધીનગરના હેલિપેડ ગ્રાઉન્ડમાં ગ્લોબલ ટ્રેડ શોનું આયોજન કરવામાં આવ્યું છે, જ્યાં ડિફેન્સ, પાવર, ફાર્મા સેક્ટરનું એક્ઝિબિશન યોજાશે. જેને પીએ મોદી નીહાળશે. GIFT સીટીમાં આવેલ ઇન્ટરનેશનલ ટ્રેડ એક્સચેન્જનું ઉદ્ઘાટન પણ પીએમ નરેન્દ્ર મોદીના હસ્તે કરવામાં આવશે. 9 જાન્યુઆરીએ પીએમ મોદી રાત્રી રોકાણ ગાંધીનગરમાં આવેલ રાજભવનમાં કરશે.